kaerle etc. doen te weten alle tegenwoirdich ende toekommende
dat wy ontfaen hebben die oitmoedige supplicatie van renart
gundelfinger geboren binnen der stadt van noerenborch in duitschlant
inhoudende hoe dat op den kerstavont duizend vijfhonderd achtendertig de voirseyde
suppliant met goede eerlijk geselscap geeten hebbende snavonts binnen
den huyse of taveerne daer vuyt hangt de wapene van hongrie
staende binnen dese onse stede van bruessel ende buyten selven
huyse wesende is gegaen naer zyn logis inden thuys nyet verre
van daer staende om te slapen ende omme tseene te doen moeste
passeren duer de camere daer zyn weert met zyn gasten
zaten ende aten ende seyde de suppliant tot henlieden god sechent u
ende god ghevet u goeden avont daerop de voirseyden weert seyde
totten suppliant wat maect ghy hier, gaet van waer ghy compt
ende want de suppliant sach aan de tafel vanden selven weert eenen
genaempt meester frederick den welcken de suppliant hadde te
gaste gebeden inde voirseyde herberghe van hongrien om met hem
te comen eten zoe vraegde de suppliant den selven mr. frederick
waeromme dat hy met hem niet en was gecomen den daerop de
voirseyden mr. frederick antwoirde dat hy inden thuys gevonden hadde
goet geselscap ende alsoe was hy suppliant aldaer gebleven
ende terstont de voirseyden weert begonste den suppliant qualick
toe te spreken ende te $$$$ sonder dat de suppliant hem
yet mesdaen of messeyt hadde seggende ende repliqueerende
vanden selven weert totten suppliant dese oft gelycke woerden gaet
daer ghy gheten hebt want ghy en hebt hier nyet te doene
waerop de suppliant hem antwoirde met schoone woorden biddende
dat hy soude willen van hem te vreden wesen ende dat hy
van hem geen scade lyen en soude ende des noch nyet te
vreden wesende de voirseyde weert seyde totten suppliant gaet toch wech
ghy en zyt gheen man van eeren ghy zyt een quae villain
of in $$$ du bist een schellem welck woort is dat
$$$ $$$ soude mogen spreken of seggen tot verachtinghe
van een duytsche zunderlinge tot een edelman mitswelcken
de suppliant niet connende hem selven dwingen trock terstont
vuyt zyn rappier =schermdegen zoe oic dede de voirseyde weert ende staken deen
naer danderen maer tgevecht was belet byden ommestanders
dat nyen van hen beyden gequest wiert hoewel dat een vanden
assisten genaempt adam speelman van onse zeer lieve ende
beminde suster de coninginne douagere van hongrie ont$$$
$$$ quade $$$ by $$$ tusschen beyde te gaen eenen steecke
tusschen zyn beenen in zyn fundament van welcke steke
de voirseyde adam twee of drie uren daernaer gevaren is van levenden
lyfen ter doot nochtans de suppliant en soude nyet connen verclaren
op zyn consienen of hy of een andere de steke gegeven heeft
gehadt want de voirseyde adam was een van zynen besten
vrienden ende en meynde hem nyet te mesdoen ter saken
vanden welcken sake dwelck den suppliant $$$ leet is vresende
rigueur van justicien heeft hem geabsenteert vuyt onsen
lande ende hertochdom van brabant alwaer hy nyet
en soude dorren wederkeeren hanteren noch commerseren ten zy
dat onse gracie hem hierop verleent wordde alsoe hen zeyt
ons daeromme oitmoedich biddende soe eest dat wy desen
aengesien compassie ende medelyen hebbende metten voirseyden
suppliant ende willende hem in desen gracie ende genade
pefereren voir rigueur van justicie hebben inden gevalle
als boven vergeven quytgescholden ende geremitteert
vergeven schelden quyte ende remitteren vuyt onse zunderlinge
gracie mits desen onsen brieve tfeyt ende dootslach $$$$
gevoert mitsgaders alle peine ende boete corporelle ende
criminelle daer binne hy ter cause van dien met datter
ancleeft jegens ons ende justicie mesdaen ende mesbruyct
mach hebben ende hebben hem als daerof wedergestelt
ende gerestitueert wederstellen ende restitueren tzynder goeden
fame ende name in onsen voirseyden land ende hertochdom van brabant
ende $$$ $$$ in onse stad van bruessel ende
ammanmie der selven ende anderen onsen landen ende heerlicheden
ende tot zynen onverbuerden goeden indien hy eenige heeft gelyck
ende in alder manieren als hy was voor de toecompste vanden
feyte ende dootslach voirscreven imponerende hierop een eeuwich
zwygen ende silencie onsen procureur generael ende allen anderen onseren
rechteren ende officieren onsses voirseyden lants van brabant wie zy zynen
satisfactie ende beteringe eerst ende alvooren gedaen der
geinteresseerde partie indien die noch en is civilyck alleenlyck
behoudelick nochtans dat de voirseyde suppliant tvoirseyde feyt ende
dootslach tegens ons beteren sal civilyck naer de gelegentheyt
$$$$ $$$$ by den ontfanger vanden $$$
vanden misdaet ende faculteyt van zyn goeden ende dat hy
oic gehouden wordt te betalen de redelicke costen van justicien
ter zaken voirscrevene gedaen ende nagevolcht indien datter
eenige geschiet zyn ter ar$$$$ ende taxatien van onsen
lieven ende getrouwen den cancellier ende luiden van
onsen rade in brabant die wy daertoe committeren ontbieden
daerom ende bevelen den voirseyde onsen cancellier ende luyden
van onsen rade in brabant dat voor henluyden geroupen
diegene die behooren geroupen te zyne zy procederen wel
ende dueghdelick ter verifficatie ende interinimente van desen
onsen tegenwoirdighen brieve naer huer vorme ende inhouden
ende welck interinimente de voirseyde suppliant gehouden wordt
te versoucken in onsen voirseyden rade binnen eenen jaere naer
date van desen op peyne te verbueren deffect van desen
ende dat gedaen ende de voirseyde civile boete ende costen van
justicien getaxeert ende betaelt zynde alst behoort van
welcke civile boete de gene van onsen rentmeesters dient
aengaet gehouden zal zyn ontfanck te maken rekeninghe
bewys ende reliqua te doene tot onsen prouffyte metten
anderen peinen van zynen ontfange zy zyn onse drossaert van brabant
amman van bruessel ende alle anderen ende der smaeleren
heeren rechteren in$$$ ende officieren onsses voirseyden lants
van brabant wien dit aengaen sal mogen of hueren stedehouderen
tegenwordich ende toecommende ende een $egel van hier
zoe hem toebehoeren zal doen laten ende gedogen den voirseyden
suppliant van dese onse gracie remissie quytscheldinge
ende verghiffenisse zoe ende inden manieren als boven
rustelick vredelick ende eeuwelick genieten ende gebruycken
sonder hem te doen noch laten geschien in lyfen noch
in goede eenich hinder letsel of moeyenisse ter contrarien
maer indien zyn lyf of eenige van zyn ongeconfisqueerde
goeden waren daeromme gevangen becommert of gearresteert
dat zy die terstont stellen of doen stellen tot volcommen
delivrantie van ons alsoe gelieft ende ten eynde dat dit goet
vast ende gestadich blyve tot eeuwigen dagen zoe hebben
wy onsen zegel hieraan doen hangen behoudelick in anderen
zaken ons recht ende een segel tzyne by allen gegeven in
onze voirseyde stede van bruessele inde maent van iunio int
jaer onses heeren duysent vyfhondert ende veertich van onsen
keyserrycke t$$$ ende van onsen rycke van spaegnien $$$
t$$$ aldus gescreven op de plycke $$$$ $$$$ $$$$ in
zynen rade ende geteekent $$$$ $$$$ $$$$